proxectonos/corpus_dominio_legal_administrativo_tmp huggingface dataset:
28/12/2011 | Administración LocalMunicipal
A Capela
Anuncio bases para a selección de xuiz/a de paz titular e substituto do Xulgado da Capela

De conformidade co previsto nos artigos 99 e ss. da LOPX e segundo o acordado pola Sala de Goberno do Tribunal Superior de Xustiza de Galicia, mediante resolución da Alcaldía de data 14/12/2011 acordouse iniciar o expediente para a elección de xuíz de paz titular e substituto do Xulgado da Capela, de conformidade coas seguintes: O obxecto das presentes bases é a selección de xuíz/a de paz titular e substituto do xulgado da Capela. Poderán participar na presente selección as persoas que reúnan os requisitos seguintes: a) Ser español. b) Ser maior de idade e menor de 65 anos. c) Non estar incurso nalgunha das causas de incapacidade previstas no art.303 da Lei Orgánica do Poder Xudicial. Segundo dito artigo estarán incapacitados para o exercicio de cargo de xuíz de paz: - Os impedidos física ou psíquicamente para a función xudicial. - Os condenados por delito doloso mentras non obteñan a rehabilitación. - Os procesados ou inculpados por delito doloso, en tanto non sexan absoltos ou se dicte auto de sobreseemento. - Os que non estean no pleno exercicio dos seus dereitos civís. As solicitudes presentaranse no rexistro de entrada de documentos do Concello da Capela no prazo de quince días, a contar dende o seguinte ó da publicación do anuncio no Boletín Oficial da Provincia. Á solicitude, que será facilitada nas oficinas do Concello, engadirase a documentación seguinte: 1) Certificado de nacemento ou fotocopia autentificada do DNI.2) Certificación expedida polo Rexistro Central de Penados e Rebeldes e declaración complementaria á que fai referencia o art.2 da Lei 68/80, no punto 1. a) referente a “se se atopa inculpado ou procesado”. 3) Xustificación dos méritos que alegue o/a solicitante. A elección de xuíz de paz titular e substituto será efectuada polo Pleno do Concello da Capela, mediante acordo adoptado co voto favorable da maioría absoluta dos seus membros, entre as persoas que reunindo os requisitos legais o solicitaran. Se non houbera solicitudes, pola Alcaldía - Presidencia remitirase o expediente ó Tribunal Superior de Xustiza de Galicia, ós efectos de que por ese órgano xudicial se proceda ó nomeamento. O candidato/a proposto/a polo concello será nomeado xuíz/a de paz titular e substituto, pola Sala do Goberno do Tribunal Superior de Xustiza para un período de catro anos. A CAPELA, 14 de decembro de 2011 O ALCALDE, Manuel Meizoso López
28/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 283/2011

Resolución do 2 de decembro de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Culleredo (expediente IN407A 283/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación L. M. T., C. T. Castelao. Situación: Concello de Culleredo. Características técnicas: Liña eléctrica de media tensión subterránea, a 15/20 kV, cunha lonxitude de 0,018 km, coa orixe en paso aéreo-subterráneo a realizar en apoio n.° 20/2 proxectado, a intercalar na L. M. T SMC-709 entre o apoio n.° 20/1 existente e o C. T. Castelao a reformar. Centro de transformación non prefabricado Castelao, cunha potencia de 250 kVA e unha relación de transformación de 15.000/400-230 V. Proxéctase a reforma da caseta de obra civil. Concello de Culleredo. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 2 de decembro de 2011. O xefe do Servizo de Enerxía e Minas Art.39.3 Decreto 324/2009 (DOG n.° 117, do 17/06/2009) Jandira John Thomas Spindler Dominte
28/12/2011 | Administración LocalMunicipal
Brión
Corrección de erros

Publicado no BOP Nº 240 do día 20 de decembro de 2011 o anuncio relativo a aprobación do prezo público de informática de usuario 2012, onde di: Prezo público alumnos curso de 20 horas: 30,00 €/ano Prezo público alumnos curso de 40 horas: 50,00 €/ano Debe dicir: Prezo público alumnos curso de 20 horas: 30,00 €/curso Prezo público alumnos curso de 40 horas: 50,00 €/curso Brión a 21 de decembro de 2011. O Alcalde José Luis García García
28/12/2011 | Administración LocalMunicipal
Ferrol
Tesourería
Autorización a diversas entidades financeiras a actuar como colaboradoras na xestión recadatoria do IMFACOFE

Resolución de 11 de outubro de 2011 do Presidente do IMFACOFE polo que se autoriza a distintas entidades financeiras para actuar como entidades colaboradoras na xestión recadatoria do IMFACOFE nos seguientes termos: Primeiro: Autorizar ás seguintes entidades financeiras para actuar como entidades colaboradoras na xestión recadatoria do IMFACOFE, con suxeición ó establecido no artigo 9 e seguintes do Regulamento Xeral de Recadación e nas normas reguladoras dos requisitos e procedementos que teñen que ser cumpridos polas entidades financeiras que desexan actuar como colaboradoras á recadación do Instituto Municipal de Facenda do Concello de Ferrol (IMFACOFE), aprobadas por resolución da Presidencia de data de 24 de marzo de 2004: Segundo: As entidades financeiras autorizadas para actuar como entidades colaboradoras na xestión recadatoria do IMFACOFE quedan do seguinte xeito: Terceiro: A presente resolución surtirá efectos dende o día seguinte ó da súa publicación no Boletín Oficial da Provincia. Ferrol, 3 de novembro de 2011 O Presidente do IMFACOFE Asdo: Jose Manuel Rey Varela
28/12/2011 | Administración LocalMunicipal
Santiago de Compostela
Servizos Económicos - Intervención
Aprobación definitiva expediente crédito extraordinario no orzamento 2011, 2011-CREXT-19, e cambio de finalidade de remanente de tesourería afectado procedente de préstamos

O Pleno da Corporación municipal en sesión celebrada o día 30 de novembro de 2011 aprobou inicialmente o expediente de modificación orzamentaria de crédito extraordinario 2011-CREXT-19 financiado mediante baixas por anulación e excesos de financiación con cambio de finalidade de remanente de tesourería afectado procedente de préstamos, dentro do vixente Orzamento municipal de 2011. En cumprimento do disposto no artigo 177.2 en relación co 169.1 do Texto Refundido da Lei Reguladora de Facendas Locais, expúxose ó público durante un prazo de quince días hábiles nos Servizos Económicos do Concello, na rúa Galeras nº 5, para os efectos de alegacións. Transcorrido o prazo de exposición pública sen que se produciran reclamacións, enténdese aprobado definitivamente, polo que faise público o resumo por capítulos do citado orzamento, unha vez incorporadas as modificacións de acordo co artigo 177.2, en relación co artigo 169.1 do Texto Refundido da Lei Reguladora de Facendas Locais, aprobado por Real Decreto Lexislativo 2/2004 de 5 de marzo. Contra este acordo de aprobación definitiva poderá interpoñerse directamente recurso contencioso administrativo ao abeiro do establecido no artigo 171 do Texto Refundido da Lei Reguladora das Facendas Locais, que haberá de presentarse perante a sala correspondente do Tribunal Superior de Xustiza de Galicia, no prazo de dous meses a contar dente a data de publicación deste edicto no BOP. Santiago de Compostela, 23 de decembro de 2011. A CONCELLEIRA DELEGADA DE FACENDA Asdo.: Cecilia Sierra Rey
28/12/2011 | Administración LocalMunicipal
Curtis
Aprobación definitiva orzamento xeral 2012

En cumprimento do disposto no artigo 169.3 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, faise público que o pleno o día 21/12/2011 aprobou definitivamente o orzamento xeral para o exercicio económico 2012, sendo o seu resumo por capítulos o seguinte: Do mesmo xeito en cumprimento do disposto no artigo 127 do RDL 781/1986, de 18 de Abril, faise pública a plantilla de persoal: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Curtis, 21 de decembro de 2011 O alcalde Javier Francisco caínzos Vázquez
28/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 123/2010

Resolución do 9 de decembro de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello da Coruña (expediente IN407A 123/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado 1 ao proxecto L. M. T. S., C. T. r/ Ancares. Situación: concello da Coruña. Características técnicas: Liña eléctrica de media tensión subterránea a 15 kV, cunha Ionxitude de 0,33 km, coa orixe na L. M. T. S. GRN-707 entre os CC. TT. Mesoiro, n.° 8 e Mesoiro, n.° 11, condutor tipo RHZ1-20L-12/20 kV-3(1x240) Al, e final no C. T. r/ Ancares proxectado. Centro de transformación prefabricado cunha potencia de 630 kVA e relación de transformación de 15.000/400-230 V. Saídas rede de baixa tensión subterráneas do C. T. r/Ancares, cunha lonxitude de 0,240 km, coa orixe no C. T. proxectado, condutor tipo XZ10,6/1 kV 3(1x240) Al. Concello da Coruña. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 9 de decembro de 2011 O xefe do Servizo de Enerxía e Minas Art.39.3 Decreto 324/2009 (DOG n.° 117, do 17/06/2009) Elena Ana Arretxe El Ghaouat
28/12/2011 | Administración LocalMunicipal
Sada
Servizo de Urbanismo
Edicto reposición da legalidade urbanística de edificio situado na Avda. da Mariña núm.48

Dada conta da providencia do Xulgado do Contencioso-Administrativo nº 4 da Coruña do 6 de abril de 2011, no que require a esta Administración para que acredite a notificación a data de hoxe en día, do requirimento aos interesados de forma persoal ou de ser o caso edictal e dos descoñecidos do cumprimento do acordado no Decreto da Alcaldía nº 31/2004, de data 19 de xaneiro de 2004, que declarou a ilegalidade das obras de dous andares de máis, que foron construídos contravindo a licenza nº 307/2001, outorgada pola Comisión de Goberno o 29 de maio de 2001, para a construcción dun edificio na parcela situada no nº 48 da Avenida da Mariña- A tal efecto, e para os efectos previstos no art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, requírese aos posibles interesados descoñecidos ou aos que non puidera terse realizado a notificación, para que no prazo dun mes, contado a partir do día seguinte á publicación deste edicto, procedan ao desaloxo das respectivas vivendas, con expresa advertencia que de non efectualo no prazo sinalado, solicitarase a oportuna autorización xudicial, lembrándolle o deber de colaboración coas Administracións Públicas. Contra o presente acto, ao ser de trámite non cabe recurso ningún. Non obstante, os interesados poderán interpor calquera que estimen pertinente. Sada, 7 de decembro de 2011 O ALCALDE Ernesto Anido Varela
28/12/2011 | Administración LocalMunicipal
San Sadurniño
Emprazamento en recurso contencioso-administrativo

Resolución sobre remisión de expediente e emprazamento a interesados en procedemento contencioso-administrativo. “En San Sadurniño, a vinte de decembro de dous mil once. Recibido neste Concello oficio procedente do Xulgado do Contencioso/Administrativo Nª 1 de Ferrol, relativo ó procedemento abreviado 0000271/2011, interesando a remisión de copia do expediente administrativo correspondente á convalidación do acordo plenario de data do 23/07/2002, de aceptación duns terreos para a apertura dunha vía pública no sitio de O Cochón, no lugar de Outeiro, da parroquia de San Sadurniño, en cumprimento do previsto no artigo 48 da Lei 29/1998, de 13 de xullo, reguladora da xurisdicción contencioso-administrativa. Vista a lexislación aplicable ó asunto, e informado en relación co mesmo polo Secretario-Interventor deste Concello, esta Alcaldía RESOLVE: 1º.- Indicar expresamente que se considera directamente interesada no procedemento á comunidade de propietarios que cedeu os terreos aceptados no acordo convalidado, polo que se ordea a realización de emprazamento á mesma, segundo o indicado no artigo 49-1da Lei 29/1998, para que poida persoarse como demandada no procedemento de que se trata no prazo de nove días.2º.- Ordear a publicación no Boletín Oficial da Provincia da Coruña dun anuncio relativo á presente Resolución, xa que se considera probable a existencia doutros interesados non identificados no expediente, ós efectos do seu posible emprazamento como demandados.3º.- Manifestar expresamente, ós efectos sinalados no artigo 38-1 da referida Lei 29/1998, que este Concello non ten coñecemento da existencia doutros recursos formulados contra o acordo de que se trata.4º.- Ordear a remisión de copia compulsada do expediente correspondente á convalidación do acordo plenario de que se trata, ó Xulgado do Contencioso/Administrativo Nª 1 de Ferrol, tan pronto como quede acreditado o cumprimento do indicado nos apartados 1º e 2º desta Resolución.5º.- Ordear que se dea conta do contido da presente Resolución á Xunta de Goberno Local, na primeira sesión que celebre, ós efectos legalmente procedentes.” San Sadurniño, 20 de decembro de 2011. O ALCALDE PRESIDENTE, Asdo.: Secundino García Casal.
28/12/2011 | Administración LocalMunicipal
Cambre
Anuncio eliminación vehículo abandonado

De conformidade co disposto nos artigos 59.4 e 61 da Lei 30/!992, do 26 de novembro, de réxime xurídico das administracións públicas e do procedemento administrativo común, por ser descoñecido o interesado no expediente de vehículos abandonados nº 18/2011, faise pública a resolución da alcaldía de data 20 de decembro de 2011 na que se acordou: Único.- Autorizar o tratamento residual do vehículo marca VOLKSWAGEN, modelo GOLF matrícula C459GKM, procedendo á súa eliminación nos térmos previstos na lexislación vixente en materia medioambiental. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción desta notificación e deberá presentalo ante o mesmo órgano que a ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia ( segundo a distribución competencial establecida nos artigos 8 e 10 da Lei 29/1998, de 13 de xullo, reguladora da xurisdición contencioso-administrativa), todo isto sen prexuízo de que poida exercitar, de se-lo caso, calquera outro recurso que estime procedente. Cambre, 20 de decembro de 2011 O alcalde Manuel Rivas Caridad
28/12/2011 | Administración LocalMunicipal
Oroso
Asunto: aprobación definitiva de modificación ordenanzas fiscais

Terminado o prazo de exposición pública sin presentación de reclamacións dos seguintes expedientes, aprobados en sesión plenaria de data 3 de novembro do presente, e publicado anuncio de aprobación provisional no BOP do 11 de novembro de 2011. o Ordenanza reguladora da taxa polo subministro de auga potable. o Ordenanza reguladora da taxa de saneamento. De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación das devanditas ordenanza, ó considerarse aprobadas definitivamente: Fixanse as seguintes tarifas: Aboados domésticos De 0 a 10 m3/mes………… 0,362587974 €/m3 Más de 10 m3/mes………. 0,457005326 €/m3 Aboados industriales De 0 a 10 m3/mes…………0,362587974 €/m3 Más de 10 m3/mes……….0,533172879 €/m3 A presente ordenanza fiscal, aprobada a súa redacción definitiva polo Pleno do Concello, entrará en vigor ó día 1 de xaneiro de 2012 unha vez publicada no Boletín Oficial da Provincia, permanecendo en vigor ata a súa modificación ou derrogación expresas. Fíxanse as seguintes tarifas: a) Aboados do servicio de auga Aboados domésticos De 0 a 10 m3/mes…………0,31658328 €/m3 Más de 10 m3/mes……….0,39896083 €/m3 Aboados industriales De 0 a 10 m3/mes…………. 0,31658328 €/m3 Más de 10 m3/mes………… 0,46613024 €/m3 b) Aboados só ó servicio de saneamento Cota trimestral: 9,50510247 €/trimestre c) Limpeza fosas sépticas Por limpeza: 38,0204098 € limpeza A presente ordenanza fiscal, aprobada a súa redacción definitiva polo Pleno do Concello, entrará en vigor ó día 1 de xaneiro de 2012 unha vez publicada no Boletín Oficial da Provincia, permanecendo en vigor ata a súa modificación ou derrogación expresas. Contra a aprobación definitiva destas ordenanzas únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso, a 19 de decembro de 2011 O Alcalde-presidente, Manuel Mirás Franqueira
28/12/2011 | Administración LocalMunicipal
A Pobra do Caramiñal
Aprobación definitiva derrogación Ordenanza fiscal núm.19

Aprobada provisionalmente en sesión plenaria de 18 de outubro de 2011 a derrogación da Ordenanza Fiscal núm.19 reguladora da taxa por publicidade na emisora municipal, e trala publicación do anuncio de exposición pública do expediente no Boletín Oficial da Provincia núm.205 de 27 de outubro de 2011, unha vez rematado dito prazo de exposición pública non se presentaron alegacións ou reclamacións ó mesmo, polo que se acordo co artigo 17.3 do Real Decreto Lexislativo 2/2004, de 5 de marzo, enténdese aprobado definitivamente dito acordo, procedéndose mediante o presente, a publicación da aprobación definitiva da derrogación da Ordenanza Fiscal núm.19 reguladora da taxa por publicidade na emisora municipal. A Pobra do Caramiñal, a 12 de decembro de 2011. O Alcalde Isaac V. Maceiras Rivas
28/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29181.-Concello de Malpica de Bergantiños - Malpica de Bergantiños

CLAVE: DH. W15.29181 O Concello de Malpica de Bergantiños, con enderezo en Avda. Emilio González 1, 15113 Malpica de Bergantiños (A Coruña), representado polo seu Alcalde-Presidente D. Ramón Varela Rey, Solicita AUTORIZACIÓN para para facer traballos de acondicionamento nunha fonte inventariada por Patrimonio e de titularidade municipal, segundo se describen no “Anteproxecto da actuación ambiental na Fonte de Pontella”, asinado pola arquitecto técnico municipal. Os traballos proxectados serán: a limpeza, o recheo da pista existente e o subministro de mobiliario e iluminación, no entorno da fonte existente dentro da parcela de referencia catastral 3557601NH1935N0001DI, que linda polo norte co Río Camarada, ó seu paso polo lugar da Pontella, na parroquia de Vilanova de Santiso (San Tirso), no concello de Malpica de Bergantiños. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 12 de decembro de 2011 O xefe do Servizo Territorial da Zona Galicia-Centro Caio Sayem Gomez de las Cortinas
28/12/2011 | Administración LocalMunicipal
Santiago de Compostela
Servizos Económicos - Intervención
Aprobación definitiva expediente crédito extraordinario, 2011-CREXT-01 e suplemento de crédito, 2011-SUPLE-01 no orzamento 2011 do Organismo Autónomo do Concello de Santiago de Compostela, Auditorio de Galicia

Transcorrido o prazo de exposición pública dos expedientes de modificacións orzamentarias dentro do vixente Orzamento do Auditorio de 2011, de crédito extraordinario 2011-CREXT-01, e suplemento de crédito 2011-SUPLE-01, ámbolos dous financiado con remanente de tesourería para gastos xerais, sen que se presentaran reclamacións, enténdese aprobado definitivamente. O resumo por Capítulos do Orzamento do Auditorio de Galicia, segundo determinan os artigos 169.1 e 177.2 do texto refundido da Lei Reguladora de Facendas Locais, é o seguinte: Segundo establece o artigo 171 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, contra este acordo poderá interporse directamente o recurso contenciosos-administrativo ante a sala do contencioso-administrativo do Tribunal Superior de Xustiza de Galicia, no prazo de dous meses a contar desde a publicación deste anuncio no Boletín Oficial da Provincia da Coruña. Santiago de Compostela, 23 de decembro de 2011 A CONCELLEIRA DELEGADA DE FACENDA Asdo.: Cecilia Sierra Rey
28/12/2011 | Administración LocalMunicipal
Ponteceso
Intervención - Tesouraría
Edicto aprobación inicial orzamento 2012 Concello de Ponteceso

O Pleno do Concello de Ponteceso aprobou inicialmente o orzamento para o exercicio 2012 en sesión do 23 de decembro de 2011. De acordo co establecido no artigo 169.1 do Real decreto lexislativo 2/2004, do 5 de marzo (Texto refundido da lei reguladora das facendas locais), exponse ao público o expediente do orzamento citado durante o prazo de 15 días hábiles para que os interesados poidan examinalo e presentar reclamacións perante o Pleno. No caso de que non se presenten reclamacións a aprobación inicial converterase en definitiva. En Ponteceso, 23 de decembro de 2011. O alcalde, Asdo.: José Luis Fondo Aguiar.
28/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28032.-José Ozón Barrientos - Dumbría

CLAVE: DH. W15.28032 D. José Ozón Barrientos, con DNI: XXXXXXXXX, e con enderezo no lugar da Senra, Salgueiros, 15151 Dumbría (A Coruña), Solicita AUTORIZACIÓN para facer un paso para tractor e traballos de limpeza nun regato que discorre pola parcela de referencia catastral 15034A017004800000ZJ, que ten unha superficie total de 28.983 m2, localizada no Prado da Mixirica, e que linda polo norte coa parcela 479; polo sur coa 481; e polo oeste coas parcelas 502, camiño público, 503, 504, 505 e 506; todas elas no polígono 17, no lugar da Senra, parroquia de Salgueiros (San Mamede), concello de Dumbría (A Coruña). O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 12 de decembro de 2011 O xefe do Servizo Territorial da Zona Galicia-Centro Paola Teresa Yulimar Valdeavero Mirabile
28/12/2011 | Administración LocalMunicipal
Oroso
Anuncio licitación subministro enerxía eléctrica aos edificios e instalacións públicas do Concello de Oroso

1 Entidade adxudicadora. Datos xerais e datos para a obtención da información. a) Organismo. Concello de Oroso b) Dependencia que tramita o expediente. Secretaría c) Obtención de documentación e información: 1) Dependencia. Secretaría.2) Domicilio. Praza do Concello, 1 3) Localidade e código postal. Oroso, 15888 4) Teléfono.981691478 5) Telefax.981691786 6) Correo electrónico. correo@oroso. dicoruna. es 7) Dirección de Internet do perfil do contratante.www.concellooroso.com 8) Data límite de obtención de documentación e información. Ata 2 días naturais antes da finalización do prazo para presentación de proposicións. d) Número de expediente.2011/043 2) Obxecto do contrato: a) Tipo. Suministro b) Descrición. Administrativo de suministro de enerxía eléctrica aos edificios e instalacións públicas do Concello de Oroso. c) Lugar de execución/entrega. Concello de Oroso.1) Domicilio. Praza do Concello, 1 2) Localidade e código postal. Oroso, 15888 e) Prazo de execución. Un ano f) Admisión de prórroga. Non se prevee.3. Tramitación e procedemento: a) Tramitación: Ordinaria b) Procedemento. Aberto con un único criterio de valoración.4. Orzamento base de licitación: a) Importe neto: 185.689,39 euros. IVE (18%) 33.424,09 euros. Importe total: 219.113,48 euros.5) Garantías esixidas. Provisional: Non se esixe. Definitiva(5%) do importe de adxudicación.6. Requisitos específicos do contratista: a) Clasificación, no seu caso (grupo, subgrupo e categoría). Non se esixe b) Solvencia económica e financeira e solvencia técnica e profesional, no seu caso. Véxase artigo 4 do prego.7) Presentación de ofertas: a) Data límite de presentación: 15 días naturais contados desde o día seguinte ao da publicación do último anuncio no BOP ou no DOG. b) Modalidade de presentación. Presencial ou por correo c) Lugar de presentación: 1) Dependencia. Rexistro Xeral do Concello.2) Domicilio. Praza do Concello, 1 3. Localidade e código postal. Oroso, 15888 d) Prazo durante o cal o licitador estará obrigado a manter a súa oferta.3 meses 8. Apertura de ofertas a) Enderezo. Praza do Concello, 1 b) Localidade e código postal. Oroso, 15888 9. Gastos de publicidade. Os gastos que xeren os anuncios cun máximo de 1.000 euros. Oroso, 13/12/2011 O alcalde. Tudorel Sanders Bergondo
28/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 106/2011

Resolución do 2 de decembro de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica do concello A Laracha (expediente IN407A 106/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Hidroeléctrica de Laracha, S. L. Enderezo social: Nicaragua.10-3.° esq.15005 A Coruña Denominación: reforma CT e RBT Villamir Situación: concello da Laracha Características técnicas: Novo centro de transformación tipo intemperie sobre apoio de formigón tipo HVH-13/2500, con transformador de potencia 400 KVA e relación de transformación de 15/0,4-0,23 kV, en sustitución do actual centro de transformación tipo caseta de obra civil, a demoler. LMT aérea a 15/20 kV, cunha lonxitude de 35 m., con conductor illado trenzado de tipo RHVS 12/20 Kv/95 mm 2 e con inicio no apoio n.° 60 existente tipo HV-2-13/1000 da LMT Villamir (Expte 7.597) e final no novo apoio proxectado, onde se instalará o CT, o trazado proxectado mantera o eixo da liña existente a substituir, cunha única alineación. Reforma da rede aérea de baixa tensión existente, coa instalación de 5 novos apoios tipo HV, con condutor RZ 3x150x80, cunha lkonxitude de 663 m. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A presente resolución sustitúe á dictada en data 16-11-2011 por erros materiais no seu contido. A Coruña, 2 de decembro de 2011. O xefe do Servizo de Enerxía e Minas Art.39.3 Decreto 324/2009 (DOG n.° 117, do 17/06/2009) Brenda Dogan Fontcuberta
28/12/2011 | Administración LocalMunicipal
Ferrol
Tesourería
Convalidación de autorizacións concedidas a diversas entidades para acutar como colaboradores na xestión recadatoria do IMFACOFE

Primeiro: Convalidar as autorizacións concedidas ás seguintes entidades para actuar como colaboradoras á xestión recadatoria do IMFACOFE respecto ás novas denominacións que se citan: Segundo: Que se notifique o presente acordo, facéndolle saber que a resolución que se traslada pon fín á vía administrativa e contra a mesma poderá interpoñerse recurso potestativo de reposición ante o órgano que dictou a presente resolución dentro do prazo dun mes contado dende o día seguinte ó da notificación da presente resolución, de conformidade co disposto nos artigo 116 e 117 da Lei 30/1992, de 26 de novembro, do réxime xurídico das Administracións Públicas e do procedemento administrativo común, na súa redacción dada pola Lei 4/1999, de 13 de xaneiron (B. O. E. de 14/01/99), sen prexuizo da posibilidade de interpoñer directamente recurso contencioso-administrativo ante o Xulgado do Contencioso-administrativo, dentro do prazo de dous meses contados a partir do día seguinte ó da notificación da presente resolución e na forma prevista no artigo 45 da Lei 29/1998, de 13 de xullo reguladora da xurisdicción contencioso administrativa (B. O. E. de 14/07/98). Poderá utilizar calquera outro recurso que estime conveniente. Terceiro: A presente resolución surtirá efectos dende o día seguinte ó da súa publicación no Boletín Oficial da Provincia. Ferrol, 3 de novembro de 2011 O Presidente do IMFACOFE Asdo: Jose Manuel Rey Varela
28/12/2011 | Administración LocalMunicipal
Porto do Son
Anuncio de información pública. Licenza de actividade incluída no Decrecto 292/2004, de 18 de novembro (espectáculos públicos)

Nº EXP.: 136/2011 SOLICITANTE: ACUARIUM SALA DE EVENTOS SL OBXECTO: Proxecto de actividade e acondicionamento dun local destinado a SALA DE FESTAS e ESPECTÁCULOS. EMPRAZAMENTO: Lugar de Agra, nº 12. Xuño. Porto do Son (A Coruña) En cumprimento do acordo da Xunta de Goberno Local de data de 15/12/2011, así como do Real Decreto 2816/1982, de 27 de agosto (Regulamento Xeral de Policía de Espectáculos Públicos e Actividades Recreativas) e Decreto 292/2004, de 18 de novembro, polo que se aproba o Catálogo de Espectáculos Públicos e Actividades Recreativas da Comunidade Autónoma de Galicia, procédese á apertura dun período de INFORMACIÓN PÚBLICA, mediante anuncio que se publicará no BOP e Taboleiro de Anuncios do Concello, durante un prazo de 10 días hábiles a contar dende a publicación do último anuncio, para que calquera persoa interesada poida presentar as alegacións ou suxestións que estime oportunas, sobre o expediente de referencia. Porto do Son, a 16 de decembro de 2011. O ALCALDE-PRESIDENTE Asdo. D. José Luis Oujo Pouso
28/12/2011 | Administración LocalMunicipal
A Coruña
Hacienda y Administración Pública
Oficina Presupuestaria
Aprobación definitiva do Orzamento Xeral para rexer no exercicio 2012

O Pleno do Concello, en sesión realizada o día 26 de decembro de 2011, aprobou definitivamente o Orzamento Xeral da Corporación para rexer no exercicio de 2012, comprensivo do Orzamento do Concello, o do Organismo Autónomo Municipal Instituto Municipal Coruña Espectáculos (IMCE), e os estados de previsión de ingresos e gastos da Empresa Municipal de Aguas de La Coruña, S. A. (EMALCSA) e da Empresa Municipal Vivienda Servicios y Actividades (EMVSA), así como as Bases de Execución e os Cadros de Personal do Concello e do IMCE. O Orzamento foi aprobado inicialmente polo Pleno en sesión do 21 de novembro de 2011 e sometido a exposición pública para reclamacións durante o prazo de quince días, mediante anuncio publicado no BOP número 224, de data 24 de novembro. Consta no expediente a certificación expedida polo Oficial Maior acerca das alegacións presentadas contra o Orzamento dentro do citado prazo. Segundo o disposto no artigo 169.3 do Texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo (TRLRFL), publícase o resumo por capítulos de cada un dos orzamentos que integran o Orzamento Xeral, así como os cadros de persoal. Entrarán en vigor o 1 de xaneiro de 2012 ou o día seguinte ao que se publique este anuncio, de non se publicar antes do citado 1 de xaneiro: Publícase para xeral coñecemento. De conformidade con establecido no artigo 171 TRLRFL, contra o acordo de aprobación definitiva poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende o día da publicación deste anuncio. Poderá interpoñerse calquera outro recurso que se estime procedente. A Coruña, 26 de decembro de 2011 O alcalde, p. d. O director da Área de Facenda e Administración Pública Martín González Rodríguez
28/12/2011 | Administración LocalMunicipal
Boqueixón
Aprobación inicial do Regulamento de creación de ficheiros de datos de carácter persoal do Concello de Boqueixón

No Pleno Extraordinario do Concello de Boqueixón que tivo lugar o día 14 de decembro de 2011 acórdase aprobar inicialmente o “ Regulamento da Creación de Ficheiros de Datos de Carácter Persoal, do Concello de Boqueixón”. Dito expediente permanecerá exposto ó público na secretaría do concello, durante o prazo de 30 días hábiles, contados a partir do seguinte ao da publicación do presente edicto no BOP, co fin de que os interesados poidan examinalo e presentar as reclamacións que estimen oportunas. De non presentarse reclamacións durante dito prazo, o expediente entenderase definitivamente aprobado. Boqueixón, 20 de decembro de 2011. O alcalde: Adolfo Gacio Vázquez.
28/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2010/136

Resolución do 2 de decembro de 2011, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica no concello de Vimianzo (expediente IN407A 2010/136). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: N.° DE EXPEDIENTE: IN407A 136/2010 Solicitante: ELECTRA DEL FOXO, S. L. Enderezo social: NICARAGUA. TORRELO, 15.15129 VIMIANZO Denominación: LMTA, CT TINES Características técnicas: LMT aérea a 20 kV, de 320 m de lonxitude, en condutor LA.56, co orixe na LMT existente en derivada a CT Treos e final no CT prefabricado de manobra interior con trafo de 160 KVA, por medio do paso aéreo soterrado en Tines. Concello de Vimianzo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 2 de decembro de 2011. O xefe do Servizo de Enerxía e Minas Art.39.3 Decreto 324/2009 (DOG n.° 117, do 17/06/2009) Paciano Consonni Hombrao
28/12/2011 | Administración LocalMunicipal
Teo
Notificación resolución

Intentada a notificación da Resolución da Alcaldía nº 505/2011, do 14 de xullo de 2011, sobre expediente de resposabilidade patrimonial, a Dª Ania Santesteban Echarri, no último enderezo coñecido e non sendo posible practicar a mesma, de conformidade co disposto no art.59.4 da Lei 30/92, do 26 de novembro, de Réxime Xurídico das Administracións Públicas e do procedemento administrativo común, procédese a súa notificación a través da publicación do presente anuncio. O correspondente expediente administrativo obra na Secretaría deste Concello. Visto o expediente de responsabilidade patrimonial incoado mediante Decreto da alcaldía de data 26/05/2009, do que resultan os seguintes: Primeiro.- A solicitude de Milagros Carmen Barrante De la Martin, iniciouse o expediente de responsabilidade patrimonial para recoñecemento do dereito a unha indemnización, polas lesións que se produciron sobre os seus bens e dereitos, como consecuencia da actuación dun órgano da Administración. Segundo.- Realizaronse todos os actos de instrucción necesarios para a determinación, coñecemento e comprobación dos datos, en virtude dos cales se procedeu a realizar a proposta de resolución, que obra no expediente, de 11/05/2011. En virtude do exposto e no uso das facultades que me confire a normativa vixente, Primeira.- Recoñecer a Dª Ania Santesteban Echarri o dereito a recibir unha indemnización como consecuencia dos danos sofridos no vehículo da súa propiedade por mor do mal estado da vía pública no lugar de Vilar de Calo da parroquia de Calo, tendo sido confirmada a relación de causalidade entre o funcionamento do servizo público e a lesión producida. Segunda.- Dar conta da presente resolución á empresa concesionaria do servizo, AQUAGEST, para que ó seu cargo proceda a aboalos gastos ocasionados polo mal funcionamento do servizo. Terceira.- A cantidade a que ascende a indemnización é de 129.50 €, empregándose para evaluala o seguinte criterio:.- Factura de Neumáticos Pernas.- Informe da Policía Municipal. Cuarta.- Notifcar o presente ao/a interesado/a, con sinalamento dos recursos procedentes, e dar traslado ao departamento de intervención para o seu coñecemento e efectos oportunos. Quinto.- Dar conta da presente resolución ao Pleno na primeira sesión ordinaria que se celebre.” O que se publica a efectos da súa notificación, indicándolle que o acto pón fin á vía administrativa, podendo interpoñer recurso de reposición, con carácter potestativo, no prazo de un mes, a contar desde o día seguinte ao da publicación, ou de dous meses para o recurso contencioso-administrativo. Teo, 15 de decembro de 2011. O alcalde Martiño Noriega Sánchez
28/12/2011 | Administración LocalMunicipal
Boqueixón
Modificación Ordenanza fiscal reguladora da taxa para a prestación do pavillón polideportivo e instalacións análogas e do regulamento de utilización de instalacións do ximnasio. Aprobación inicial

No Pleno Extraordinario que tivo lugar o día 14 de decembro de 2011 no Concello de Boqueixón, acordouse aprobar inicialmente os expedientes de modificación de: Ordenanza fiscal reguladora da taxa para a prestación do pavillón polideportivo e outras instalacións análogas. Regulamento de utilización de instalacións do ximnasio municipal Ditos expedientes permanecerán expostos ó público na secretaría do concello, durante o prazo de 30 días hábiles, contados a partir do seguinte ao da publicación do presente edicto no BOP, co fin de que os interesados poidan examinalos e presentar as reclamacións que estimen oportunas. De non presentar reclamacións durante dito prazo, os expedientes entenderanse definitivamente aprobados. Boqueixón, 20 de decembro de 2011. O alcalde: Adolfo Gacio Vázquez.
28/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29274-María Pérez Vázquez - Arzúa

CLAVE: DH. W15.29274 María Pérez Vázquez con DNI: XXXXXXXXX e con enderezo en Lg. Fucarelos- Rendal, Arzúa - A Coruña. Solicita AUTORIZACIÓN para obras de drenaxe da parcela 237 do polígono 503 do concello de Arzúa na zona de policía do río Rendal. O drenaxe realizarase mediante unha gabia drenante composta por unha tubaxe porosa e grava que percorrerá uns 120 m. na parcela. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 12 de decembro de 2011 O xefe do Servizo Territorial da Zona Galicia-Centro Maria Pilar Carmen Pernas Delsors
28/12/2011 | Administración LocalMunicipal
Ferrol
Intervención
Aprobación inicial orzamento xeral para o exercicio de 2012

O Excmo. Concello Pleno en sesión celebrada con data 26 de decembro deste ano adoptou o seguinte acordo: PRIMEIRO.- Aprobar inicialmente o proxecto de orzamento xeral consolidado do Concello de Ferrol para o ejercicio do ano 2.012. SEGUNDO.- Aprobar as bases de execución. TERCEIRO.- Aprobar o cadro de persoal. CUARTO.- O orzamento aprobado terá efectos retroactivos ao 1 de Xaneiro do ano 2.012 e imputaranse a el os créditos gastados do orzamento prorrogado. QUINTO.- As modificacións de crédito aprobadas conservarán a súa vixencia. SEXTO.- Someter o Orzamento inicial a exposición pública para os efectos de reclamacións por un prazo de quince días. Transcorrido ese prazo procederase a aprobar definitivamente o Orzamento e, no seu caso, resolver as reclamacións e, posteriormente a publicar o Orzamento definitivo resumido por capítulos no BOP. O que se fai público para que no prazo de quince días hábiles, a contar dende o día seguinte a data de publicación deste anuncio no Boletín Oficial da Provincia, poidan presentarse, no Rexistro Xeral do Concello, as reclamacións que se consideren convenientes. Ferrol, 26 de decembro de 2.011. O alcalde-presidente José Manuel Rey Varela
28/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29395-Belén Piñeiro Ares- O Pino (A Coruña)

CLAVE: DH. W15.29395 Belén Pereiro Ares con DNI: XXXXXXXXX e con enderezo en Quintáns, 18 - Budiño - O Pino (A Coruña). Solicita AUTORIZACIÓN para realizar un recheo con terra na parcela 80178 do polígono 503, lugar de Quintás, parroquia de Budiño no concello de O Pino. O recheo realizaríase sobre a valgada existente na parcela e solicítase tamén a instalación dunha tubaxe soterrada para conducir as augas pluviais provintes da estrada lindeira polo sur. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 12 de decembro de 2011 O xefe do Servizo Territorial da Zona Galicia-Centro Marian Viorel Mol Benbahia
28/12/2011 | Administración LocalMunicipal
Brión
Corrección erros

Publicado no BOP Nº 240 do día 20 de decembro de 2011 o anuncio relativo a aprobación do prezo público dos obradoiros de informática 2012, onde di: Prezo público alumnos: 10,00 €/ano Debe dicir: Prezo público alumnos: 10,00 €/obradoiro O que se fai público para xeral coñecemento. Brión a 21 de decembro de 2011. O Alcalde José Luis García García
28/12/2011 | Administración LocalMunicipal
Boqueixón
Modificación da RPT - 2011 do Concello de Boqueixón. Aprobación inicial

Na sesión do Pleno Extraordinario do Concello de Boqueixón, que tivo lugar o día 14 de decembro de 2011, acordouse aprobar a modificación da “ Relación de Postos de Traballo” ano 2011. Dito expediente permanecerá exposto ó público na secretaría do concello, durante o prazo de 15 días hábiles, contados a partir do seguinte ao da publicación do presente edicto no BOP, co fin de que os interesados poidan examinalo e presentar as reclamacións que estimen oportunas. De non presentarse reclamacións durante dito prazo, o expediente entenderase definitivamente aprobado. Boqueixón, 20 de decembro de 2011. O alcalde: Adolfo Gacio Vázquez